**NOTĂ INFORMATIVĂ**

**la proiectul hotărârii Guvernului cu privire la eliberarea**

**unor bunuri din rezervele materiale de stat**

|  |
| --- |
| * + - 1. **Denumirea autorului şi, după caz, a participanţilor la elaborarea proiectului** |
| Proiectul este elaborat de Ministerul Afacerilor Interne |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul în cauză este elaborat conform indicaţiilor Prim-ministrului Republicii Moldova, nr. 12-13-4293 din 18.07.2019 şi a Cancelariei de Stat nr. 12-13-4213 din 15.07.2019, precum şi în baza deciziei Comisiei pentru Situaţii Excepţionale a Republicii Moldova din 12 august 2019 (procesul-verbal nr. 12-13-5282) privind întreprinderea acţiunilor de urgenţă în vederea eliberării bunurilor din rezervele materiale de stat, în scopul lichidării consecinţelor situaţiei excepţionale din or. Otaci, în urma deteriorării acoperişului blocului locativ, din str. Prieteniei,163 şi restabilirea acoperişurilor caselor de locuit, din localităţile raionului Glodeni, urmare calamităţilor naturale, cauzate de vîntul puternic din 02.07.2019.  În acest scop, în temeiul prevederilor art. 8 din Legea nr. 589/1995 privind rezervele materiale de stat şi de mobilizare, la 18.07.2019 Agenţia Rezerve Materiale a eliberat primăriei or. Otaci, r-nul Ocniţa 300 foi ondulate pentru acoperişuri (150 lei foaia), în sumă de 45,0 mii lei şi 6,5 metri cubi de cherestea (3550 lei un metru cub), în sumă de 23,075 mii lei, suma totală a bunurilor eliberate constituind 68,075 mii lei.  De asemenea, la şedinţa Comisiei pentru Situaţii Excepţionale a Republicii Moldova din 15 iulie 2019 a fost aprobată şi decizia cu privire la eliberarea unor bunuri materiale de construcţie Consiliului raional Glodeni, pentru restabilirea acoperişurilor caselor de locuit din localităţile raionului, care au avut de suferit în urma calamităţilor naturale, cauzate de vântul puternic din 2 iulie 2019.  În acest scop, urmează a fi eliberate din rezervele materiale de stat 2786 foi ondulate pentru acoperişuri (150 lei foaia) în sumă de 417,9 mii lei şi 443 metri pătraţi de ţiglă metalică (125 lei metru pătrat) în sumă de 55,375 lei, suma totală a bunurilor eliberate constituind 473,275 mii lei.  Valoarea totală a bunurilor eliberate din rezervele materiale de stat consiliilor raionale Ocniţa şi Glodeni constituie 541,350 mii lei (materialele confirmative ale comisiilor situaţii excepţionale raionale cu referire la evenimentele indicate şi actele respective privind estimarea necesităților de bunuri materiale, au fost prezentate).  Aprobarea prezentei hotărâri va asigura buna activitate a instituţiilor publice, precum şi va ameliora condiţiile de trai ale cetăţenilor, care au avut de suferit în urma calamităţilor naturale. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul nu are ca scop armonizarea legislației naționale cu legislaţia Uniunii Europene |
| **4. Principalele prevederi ale proiectului şi evidenţierea elementelor noi** |
| Proiectul iniţiat nu conţine elemente noi şi are drept scop acordarea bunurilor din rezervele materiale de stat familiilor sinistrate şi celor care au pătimit în urma calamităţilor naturale, precum şi rambursarea mijloacelor financiare Agenţiei Rezerve Materiale pentru bunurile eliberate, cu titlu de deblocare, din rezervele materiale de stat. |
| **5. Fundamentarea economico-financiară** |
| Proiectul de hotărâre prevede achitarea costului bunurilor eliberate din rezervele de stat pentru Consiliul raional Ocniţa în sumă de 68,075 mii lei şi pentru Consiliul raional Glodeni în sumă de 473,275 mii lei, suma totală a bunurilor care necesită a fi returnată Agenţiei Rezerve Materiale din fondul de intervenţie al Guvernului, în conformitate cu Regulamentul privind gestionarea fondurilor de urgenţă ale Guvernului, aprobat prin Hotărârea Guvernului nr. 862/2015 fiind de 541,350 mii lei.  Mijloacele financiare alocate urmează a fi direcţionate pentru completarea stocurilor de bunuri din rezervele materiale de stat. |
| **6. Modul de încorporare a actului în cadrul normativ în vigoare** |
| Urmare aprobării prezentului proiect de hotărâre de Guvern nu va fi necesară modificarea altor acte normative |
| **7. Avizarea şi consultarea publică a proiectului** |
| Anunţul privind iniţierea procesului de elaborare a proiectului de hotărâre a Guvernului cu privire la eliberarea unor bunuri din rezervele materiale de stat, a fost plasat pe pagina web a Ministerului Afacerilor Interne (directoriul „Transparenţa decizională”, compartimentul „Consultări publice”) şi pe portalul particip.gov.md, conform prevederilor Legii nr. 239/2008 privind transparenţa în procesul decizional.  Proiectul urmează a fi avizat de Ministerul Finanţelor. |
| **8. Constatările expertizei anticorupție** |
| Proiectul urmează a fi supus expertizei anticorupţie de către Centrul Naţional Anticorupţie, obiecţiile şi propunerile au fost luate în consideraţie. |
| **9. Constatările expertizei juridice** |
| Proiectul urmează a fi supus supus expertizei juridice de către Ministerul Justiţiei, obiecţiile şi propunerile au fost luate în consideraţie. |

**Viceprim-ministru,**

**ministru al afacerilor interne Andrei NĂSTASE**